Årsberetning for styret 2022 – Fermate Vokal

Året 2022 ble også preget av koronapandemien, det vil si med koronarestriksjoner i starten av januar.

Gjeldende smittevernregler ble fulgt på alle aktuelle øvelser.

Fermate Vokal har hatt fra 17 til 24 aktive medlemmer dette året.

Det er forholdsvis jevn fordeling på de ulike stemmegruppene, og vi er veldig glade for nye medlemmer som har kommet til i løpet av året!

**Styret**

Styret har i perioden hatt følgende sammensetning:

* Leder: Ingun Bråten Thoresen
* Nestleder/sekretær: Signe Grønli Ruud
* Kasserer: Are Berg
* MoRu (Musikk- og Repertoarutvalget): Jorunn Svindahl og Odd Hamnøy

**Styremøter**

Styret har i 2022 avholdt seks styremøter, fem fysiske og ett digitalt. De viktigste sakene har vært:

* Oppfølging av årshjulet
* Repertoar til ulike konserter og arrangementer
* Deltakelse på korarrangement og konserter
* Arrangere to korkaféer på Frauna restaurant på Frogner
* Arrangere konsert i Sørum kirke
* Økonomi

**Dirigent**

Anna Sandvik har vært korets dirigent dette året. Hun startet i januar 2022 og har vært meget engasjert og inspirert oss musikalsk!

Kormedlemmene har satt stor pris på hennes ledelse på korøvelsene, på de ulike arrangement og konserter vi har deltatt på, spesielt høstkonserten i Sørum kirke!

**Aktiviteter i perioden**

Det vises til MoRus årsrapport.

**Tilbakeblikk på 2022**

Vi måtte avlyse den første korøvelsen i januar på grunn av koronarestriksjoner, men allerede 17.januar kunne vi møtes fysisk på Frogner Misjonssenter, hvor vi har våre faste øvelser.

Vi har arrangert to korkaféer på restaurant Frauna på Frogner og kirkekonsert i Sørum kirke.

Vi har deltatt på «Nordisk allsang» på Blaker skanse, kirkekonsert i Lillestrøm kirke i forbindelse med «Byfesten».

Det ble en del forarbeid til «Nordisk allsang» på Blaker skanse. Styret har konkludert med at vi kan eventuelt delta som «gjestekor», men ikke være delaktig i forarbeidet til arrangementet.

Vi ble også invitert til å delta på lyskonsert i Frogner kirke og norsk-ukrainsk kulturkveld i Lillestrøm. Disse to arrangementene stod ikke på vårt årshjul. Begge arrangementene ble vellykket, selv om vi deltok med litt færre kormedlemmer i Frogner kirke.

Årets korseminar ble som i fjor avholdt på Sanner hotell. Det ble vellykket både faglig og sosialt!

Vi har hatt en fin vekst av medlemmer i løpet av året, og at dette har vært positivt både musikalsk og sosialt og i forhold til økonomien i koret.

Det er jevnlig sendt ut noter, lydfiler og e-post til kormedlemmene.

Øvelsestidspunktet har vært fra kl 19.00 – 21.15 mandager.

 Januar 2023

 For styret Ingun Bråten Thoresen